Escala Fujita-Pearson mellorada

A escala Fujita-Pearson mellorada é unha actualización e variación feita sobre a escala Fujita-Pearson de medición do dano dun tornado. Esta proposta comezou a funcionar en febreiro de 2007.

Escala
A escala abrangue seis niveis, dende o 0 ao 5.
 Intensidade     Velocidade do vento             Danos posíbeis EF0             105–137 km/h(65-85 mph)         Leves. Levántanse as superficies dalgúns tellados, así como os canlóns e os revestimentos dalgunhas casas. Tamén rompen as pólas das árbores. EF1             138–178 km/h(86-110 mph)       Moderados. Destrúense os tellados e as casas móbiles envorcan ou destrúense. As portas de fóra e as fiestras resultan danadas. Os vidros rachan. EF2             179–218 km/h(111-135 mph)       Considerables. Levántanse os tellados das casas ben construídas, e as casas móbiles resultan completamente destruídas. As árbores de gran tamaño poden ser arrincadas de raíz. Os coches tamén son levantados do chan. O vento pode facer que pequenos obxectos sexan impulsados a gran velocidade. EF3             219–266 km/h(136-165 mph)       Graves. Destrúense andares completos de edificios ben construídos. Os trens envorcan, así coma os coches máis pesados. Determinadas estruturas non moi ben alicerzadas poden levantarse e ser proxectadas a unha certa distancia. EF4             267–322 km/h(166-200 mph)       Devastadores. Destrúense casas enteiras, tamén as ben construídas. Os coches saen proxectados a grandes distancias. EF5             Máis de 322 km/h(máis de 200 mph)       Extremadamente destrutivos. Edificios enteiros son arrincados dos seus alicerces. Os coches guíndanse a máis de 100 metros (109 iardas). Non se rexistraron aínda tornados deste grao dende a entrada en funcionamento da escala.

Categoría:Tornados